Publication: Magyar Közlöny
Issue: MK-2004-38 (Year: 2004, Number: 38)
Era: 2004-2010
Section: õrzésérõl szóló 7/2002. (VI. 29.) GKM–BM–KvVM együttes rendelet 2. §-ának o) és p) pontjaiban.
Paragraph Index: 45

b) a kipufogórendszert a lerakódott szennyezés eltávolítása céljából legalább három szabadgyorsításos ciklussal, vagy ezzel egyenértékû módon ki kell szellõztetni. 5.2.3. Vizsgálat: 5.2.3.1. a kipufogórendszer és (ha van) a füstkorlátozó rendszer szemrevételezéses vizsgálata a teljesség, kielégítõ állapot és szivárgásmentesség megállapítására, 5.2.3.2. a motornak és az esetleges turbófeltöltõnek alapjárati fordulatszámon kell lennie minden szabadgyorsításos ciklus kezdetekor. Nagyteljesítményû motoroknál ennek biztosítására legalább 10 másodpercig várni kell a gázpedál felengedése után, 5.2.3.3. a szabadgyorsításos ciklus végrehajtásához a gázpedált gyorsan és folyamatosan, de nem erõszakosan ütközésig le kell nyomni (kevesebb, mint egy másodperc alatt), biztosítva a befecskendezõ szivattyú legnagyobb tüzelõanyag-szállítását, 5.2.3.4. minden egyes szabadgyorsításos ciklus során a lenyomott gázpedál felengedése elõtt a motor fordulatszámának el kell érnie a leszabályozási fordulatszámot, automatikus nyomatékváltóval szerelt gépkocsik esetében a gyártó által megadott értéket vagy ennek hiányában a leszabályozási fordulatszám kétharmadát. Ez ellenõrizhetõ fordulatszám méréssel, vagy a gázpedál lenyomása és felengedése között megfelelõ idõköz biztosításával, amelynek legalább kettõ másodpercnek kell lennie. 5.2.4. Határértékek 5.2.4.1. a füstkibocsátás mértéke nem haladhatja meg az MR. A. Függelék A/11. számú melléklete szerinti - füstölés alapján történõ - jóváhagyást jelzõ táblán feltüntetett értéket; 5.2.4.2. az 5.2.4.1. pont szerinti adat hiányában a füstkibocsátásra jellemzõ mért fényelnyelési együttható (K [m-1]) nem haladhatja meg az MR. 5. számú mellékletének I. számú táblázatában a gépkocsihoz - a környezetvédelmi osztály jelzés alapján - meghatározott határértéket. 5.2.5. A gépkocsi akkor minõsíthetõ nem megfelelõnek, ha az utolsó három szabadgyorsítás során mért értékek számtani középértéke meghaladja a határértéket. A határérték kiszámításánál nem kell figyelembe venni azokat a mérési eredményeket, amelyek jelentõs mértékben eltérnek az átlagértéktõl. Az eredmény kiszámításánál bármely olyan statisztikai számítás alkalmazható, amely figyelembe veszi a mérési eredmények szórását. 5.2.6. A felesleges gyorsítások elkerülése érdekében az 5.2.5. pont rendelkezésétõl eltérõen a gépkocsi nem megfelelõnek minõsíthetõ akkor is, ha háromnál kevesebb szabadgyorsítás, vagy az 5.2.2.2. pont b) alpontja szerinti (vagy azzal egyenértékû) szabadgyorsításos átszellõztetés során két mért füstölési érték nagyobb a határérték kétszeresénél. A felesleges gyorsítások elkerülése érdekében az 5.2.5. pont rendelkezésétõl eltérõen a gépkocsi megfelelõnek minõsíthetõ akkor is, ha háromnál kevesebb szabadgyorsítás, vagy az 5.2.2.2. pont b) alpontja szerinti (vagy azzal egyenértékû) szabadgyorsításos átszellõztetés során a mért három füstölési érték kisebb a határértéknél, illetve az átszellõztetést követõ háromnál kevesebb szabadgyorsítás során a mért füstölés kisebb a határérték felénél."

Source: https://magyarkozlony.hu/hivatalos-lapok/ed5f131f17839bb46b853feb039138f937fd3427/dokumentumok/48a8c7a9b2343870012c09dd5d9a0a0d6ad344ee/letoltes